12 érdekesség a Colosseumról

Róma jelképe, a Colosseum az egyik leghíresebb és legrégebbi épület a világon, emberek milliói látogatják meg évente. De nem mindig hívták így! Összeszedtünk 18 érdekességet, amit érdemes tudni a római Colosseumról.
„Amíg a Colosseum áll, állni fog Róma, ha elpusztul, elpusztul Róma és a világ is”
1. Eredetileg Amphiteatrum Flavium volt a neve. A Flavius-dinasztia alapítója Vespasianus császár építtette, utódja Titus számára. 10 évig épült, i.sz. 70 és 80 között.
2. A Colosseum építéséhez kb. 100000 tonna márványt használtak fel.
3. Mai nevét a közelében korábban felállított, majd lebontott, Nero császárt ábrázoló Colossus szoborról kapta.
4. Az első játékokat Titus császár tartotta i.sz. 80-ban. Az esemény 100 napig tartott, összesen több mint 3000 gladiátor részvételével.
5. A Colosseum ellipszis alakú, 189 m hosszú, 156 méter széles, több mint 48 méter magas, alapterülete kb. 24000 m².
6. Több, mint 80 bejárata van. Az egykori befogadóképességét 50000 és 80000 látogató közé becsülik.
7. A Colosseum 4 szintes, az első háromnak magas boltíves bejárata van ion, dór és korinthoszi oszlopokkal díszítve.
8. 36 csapóajtó is volt az arénában, melyek segítségével különleges jeleneteket tudtak bemutatni.
9. Az aréna alatt két szinten számos kamra és földalatti járat van, itt tartották a gladiátorokat és az állatokat, mielőtt a porondra kerültek. Az állatokat és a díszletet 80 függőleges aknán keresztül közvetlenül az arénába tudták juttatni.
10. Az építményt több természeti csapás érte. A ma látható sérülések döntő részét a 847. és 1231. évi földrengések okozták.
11. A játékok során összesen kb. 500000 ember vesztette életét.
12. Az utolsó gladiátorküzdelmeket 435-ben rendezték, állatok utoljára 523-ban szerepeltek.
Nyitvatartás
A belépés előtt komoly biztonsági ellenőrzésen kell átesnie minden látogatónak.
Nyitva tart:
február közepe-március közepe:	8:30-17:00
március közepe-március vége:	8:30-17:30
március vége-augusztus vége:	8:30-19:15
szeptember:	8:30-19:00
október:	8:30-18:30
november-február közepe:	8:30-16:30
Zárva tart:	január 1., december 25.
